Erwin Josef Ender

Erwin Josef Ender (7. syyskuuta 1937 Steingrund – 19. joulukuuta 2022) oli saksalainen roomalaiskatolinen arkkipiispa ja Pyhän istuimen diplomaatti. Hänet vihki papiksi Münsterin hiippakuntaan Julius August Döpfner 10. lokakuuta 1965. Hänet nimitettiin Germania in Numidian titulaariarkkipiispaksi sekä apostoliseksi pro-nuntiukseksi Sudaniin 15. maaliskuuta 1990, ja piispaksi vihkiminen seurasi 5. huhtikuuta. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.Catholic-Hierarchy.org: Archbishop Erwin Josef Ender

26. maaliskuuta 1992 Ender sai nimityksen apostoliseksi delegaatiksi Somaliaan. 9. heinäkuuta 1997 hän sai nimitykset apostoliseksi nuntiukseksi kaikkiin Baltian maihin ja 9. elokuuta tämän lisäksi Viron apostoliseksi asiainhoitajaksi. 19. toukokuuta 2001 Ender siirrettiin nuntiukseksi Tšekkiin ja 25. marraskuuta 2003 Saksaan. Hän erosi nuntiuksen tehtävistä 15. lokakuuta 2007.

 Lähteet 

Luokka:Virolaiset piispat
Luokka:Saksalaiset katoliset arkkipiispat
Luokka:Pyhän istuimen diplomaatit
Luokka:Katolinen kirkko Virossa
Luokka:Vuonna 1937 syntyneet
Luokka:Vuonna 2022 kuolleet